cyanic-selkie/wikianc huggingface dataset:
প্রেমিও হেমিংওয়ে
প্রেমিও হেমিংওয়ে বা আর্নেস্ট হেমিংওয়ে পুরস্কার হল ১৯৮৪ সালে ইতালির লিনিয়ানো সাব্বাদোরোতে প্রবর্তিত আন্তর্জাতিক শিল্পকলা পুরস্কার। লিনিয়ানো ভেনিস ও ত্রেস্তের মধ্যবর্তী একটি ছোট উপদ্বীপ, যেখানে আর্নেস্ট হেমিংওয়ে তার অধিকাংশ সময় কাটিয়েছিলেন। প্রতি বছর জুন মাসে এক জমকালো আয়োজনের মধ্য দিয়ে জুরিরা সাহিত্য ও সম্পর্কিত ক্ষেত্রে অবদানের জন্য কয়েকটি পুরস্কারের ঘোষণা দিয়ে থাকে।
২০১৩ সালে পোরদেনোনের চেম্বার অব কমার্স ও স্থানীয় ট্রেড অ্যাসোসিয়েশনের প্রতিষ্ঠিত ফ্রিউলি ভেনেজিয়া জুলিয়া অঞ্চল ও পোরদেনোনেলেজ্ঞে ফাউন্ডেশনের সংস্কৃতি ও উৎপাদনশীল কর্মকাণ্ড ও পর্যটন বিভাগের সহায়তায় লিনিয়ানো সাব্বাদোরো পৌরসভা এই পুরস্কারটির প্রচারণা করে থাকে।
নাঈম ইসলাম জুনিয়র
নাঈম ইসলাম (জন্ম: ১৯ অক্টোবর ১৯৯৪) একজন বাংলাদেশী ক্রিকেটার। তিনি স্লো লেফট-আর্ম অর্থডক্স বোলার। যিনি বাংলাদেশ অনূর্ধ্ব-১৯ ক্রিকেট দলের প্রতিনিধিত্ব করেছিলেন। তিনি ডানহাতে ব্যাট করেন। তিনি ২০১১ সালে চট্টগ্রাম বিভাগ ক্রিকেট দলের বিপক্ষে রাজশাহী বিভাগ ক্রিকেট দলের হয়ে প্রথম-শ্রেণীর ক্রিকেটে আত্মপ্রকাশ করেছিলেন। ম্যাচটিতে ৩ উইকেট নেন। তিনি তার ২ বছর পরে লিস্ট এ ক্রিকেট তালিকায় আত্মপ্রকাশ করেছিলেন। এর ৯ মাস আগে তিনি টি-টোয়েন্টিতে আত্মপ্রকাশ করেছিলেন।
বহিঃসংযোগ
নাঈম ইসলাম- ক্রিকইনফো
আব্দুল কাদের (দ্ব্যর্থতা নিরসন)
আব্দুল কাদের নামটি নিম্নের ব্যক্তিবর্গকে নির্দেশ করতে পারেঃ
সিরতা ইউনিয়ন
সিরতা ইউনিয়ন বাংলাদেশের ময়মনসিংহ জেলার সদর উপজেলার অন্তর্গত একটি ইউনিয়ন।
শিক্ষা
শিক্ষার হার :
শিক্ষা প্রতিষ্ঠান সাকসেস আমার স্কুল এন্ড কলেজ জয়বাংলা বাজার, সদর ময়মনসিংহ
জনপ্রতিনিধি
বর্তমান চেয়ারম্যান-
সিলদাভীয়
সিলদাভীয় হলো বিখ্যাত কমিক্স লেখক অ্যার্জে দ্বারা সৃষ্ট একটি কাল্পনিক ভাষা। অ্যার্জের বিখ্যাত বই দুঃসাহসী টিনটিন এ এই ভাষাটিকে সিলদাভিয়া নামক এক কাল্পনিক রাষ্ট্রের ভাষা হিসাবে দেখানো হয়েছে। ভাষাটি ইন্দো-ইয়োরোপীয় শাখার জার্মানীয় ভাষাসমূহর অংশ হলেও এটি বলকান অঞ্চলে প্রচলিত। অ্যার্জে ভাষাটি তৈরির জন্য তাঁর মাতৃভাষা ওলন্দাজ ভাষার মারোলস নামক এক উপভাষাকে ব্যবহার করেছেন। সার্বীয় ভাষার মতো এই ভাষাটিও সিরিলীয় লিপি ও লাতিন লিপি উভয় লিপিতেই লেখা হয়।
লিখন পদ্ধতি
সার্বীয় ভাষার মতো সিলদাভীয় ভাষাও লাতিন ও সিরিলীয় উভয় লিপি ব্যবহার করে। তবে রাজদরবারে লাতিন লিপিকে অধিক প্রধান্য দেওয়া হয়। সিলদাভীয় ভাষার লিখন ব্যবস্থার সঙ্গে পোলিশ ভাষা ও হাঙ্গেরীয় ভাষার লিখন ব্যবস্থার সাদৃশ্য বিদ্যমান। অপরদিকে সিলদাভীয় ভাষার ব্যাকরণের সঙ্গে জার্মান ভাষা ও ওলন্দাজ ভাষার ব্যাকরণের মিল রয়েছে।
ধ্বনিতত্ত্ব
অ্যার্জে সিলদাভীয় ভাষার জন্য একটি সমৃদ্ধ ধ্বনিতত্ত্ব দিয়েছেন।
স্বরবর্ণ
নিম্নের সারণীতে সিলদাভীয় স্বরধ্বনি এবং এদের সিরিলীয় (ডান) ও লাতিন (বাম) বর্ণ দেখানো হলো। এগুলো ছাড়াও অ্যার্জে আরো কিছু স্বরবর্ণ যোগ করেছিলেন যেগুলোর উচ্চারণ প্রকৃতি স্পষ্ট নয়।
ব্যঞ্জনবর্ণ
নিম্নের সারণীতে সিলদাভীয় ব্যঞ্জনধ্বনি এবং এদের সিরিলীয় (ডান) ও লাতিন (বাম) বর্ণ দেখানো হলো।
উদাহরণ
লাতিন লিপিতে
সিরিলীয় লিপিতে
ভোজগাতি ইউনিয়ন
ভোজগাতি ইউনিয়ন বাংলাদেশের দক্ষিণ-পশ্চিমাঞ্চলীয় বৃহত্তর খুলনা বিভাগের জেলা যশোরের অন্তর্গত মণিরামপুর উপজেলার একটি প্রশাসনিক এলাকা।
১১৩৮
১১৩৮ গ্রেগরীয় বর্ষপঞ্জির একটি সাধারণ বছর।
পাওলা নুনিয়েস
পাওলা নুনিয়েস রিবাস (Paola Núñez, ; জন্ম: ৮ এপ্রিল ১৯৭৮; পাওলা নুনেজ নামেও পরিচিত) হলেন একজন মেক্সিকীয় অভিনেত্রী এবং টেলিভিশন প্রযোজক।
ব্যক্তিগত জীবন
নুনিয়েস মেক্সিকোর বাজা ক্যালিফোর্নিয়ার টেকাটায় জন্মগ্রহণ করেন। তিনি ১২ বছর বয়সে থিয়েটারে অভিনয় শুরু করেছিলেন। ১৬ বছর বয়সে তিনি অভিনয়ের স্কুল সিফ্যাক টিভি অ্যাজটেকায় পড়াশোনা শেষ করেন এবং অভিনয় শিল্পী হিসেবে তার কর্মজীবন শুরু করেন৷ নুনিয়েস ধারাবাহিক নাটকও প্রযোজনা করে থাকেন।
আমোর ইন কাস্টোডিয়ায় তার সহ-শিল্পী আন্দ্রেজ প্যালাসিওস তার একজন ঘনিষ্ট বন্ধু। নুনিয়েস রোমাঞ্চকর ক্রীড়ার প্রতি ভীষণভাবে আকৃষ্ট।
পেশাজীবন
২০১০ সালের জুলাইয়ে তিনি চিনকো মুজেরেস উসান্ডো এল মিসমো ভেসিডোতে থ্রিসা চরিত্রে দেখা যায়।
নুনিয়েস এফআইসি আমেরিকা এবং টেলিঅ্যান্টিওকিয়ার যৌথ প্রযোজনায় নির্মিত কিয়েন আনিয়স ডি পারডনে খলনায়ক চরিত্রে অভিনয় করেছেন। তিনি ছাড়াও এর শ্রেষ্ঠাংশে অভিনয় করেছেন আনা ক্লডিয়া টালানকন এবং মানোলো কারডোনা। এটি রচনা করেছেন লুইস ল্যাঙ্গলেমি। ২০১৪ সালে নুনিয়েস ইউজিনো সিলার এবং লরা ফ্লোরেসের সাথে মার্কিন টেলিনভেলা রেইনা ডি কারাজোনেসে কেন্দ্রীয় চরিত্রে অভিনয় করেছেন।
বুদ্ধচরিত
বুদ্ধচরিত (দেবনাগরী बुद्धचरितम्) ২য় শতকের প্রারম্ভে গৌতম বু‌দ্ধের জীবনী নিয়ে অশ্বঘোষ কর্তৃক লিখিত একটি সংস্কৃত মহাকাব্য। মহাকাব্যটি আটাশটি সর্গে বিভক্ত যার প্রথম ১৪ সর্গ  সম্পূর্ণ এবং পঞ্চদশ হতে অষ্টবিংশ সর্গ অসম্পূর্ণ অবস্থায় পাওয়া গেছে।
৪২০ অব্দে ধর্মক্ষেম এটি চীনা ভাষায় অনুবাদ করেন এবং ৭ম বা ৮ম শতকে চীনা সংস্করণের তুলনায় অধিকতর মূল সংস্কৃতানুগ একটি তিব্বতি সংস্করণ রচিত হয়।
হেমন্ত কুমারী দেবী
মহারাণী হেমন্ত কুমারী দেবী ১২৭৬ বাংলা সনে মানিকগঞ্জ জেলার ধুল্লা গ্রামে জন্মগ্রহণ করেন। রাজশাহী শহরের উন্নয়নের সাথে তিনি বিশেষভাবে স্মরণীয় হয়ে আছেন। জনকল্যাণকর কাজের জন্য হেমন্ত কুমারী মহারাণী খেতাব পেয়েছেন ৷ তিনি শেষ জীবনে কাশীতে অবস্থানকালে গুরুতর অসুস্থ হয়ে পড়েন এবং অবশেষে ১৩৪৯ বঙ্গাব্দের ২৭ আষাঢ় মৃত্যুবরণ করেন৷
ব্যক্তিগত জীবন
পুঠিয়ার জমিদার মহারাণী শরৎ সুন্দরী দেবীর পুত্র যতীন্দ্র নারায়ণ ১৮৮০ সালে ঢাকা জেলার বিশিষ্ট জমিদার ভুবনমোহন রায়ের মেয়ে হেমন্ত কুমারী দেবীকে বিয়ে করেন। অসৎ সঙ্গের কারণে কুমারের শরীরে নানা রোগ দানা বাঁধে। অবশেষে ১৮৮৩ সালে তিনি মারা যান। এদিকে জীবনের শেষ সময় মহারাণী হেমন্ত কুমারী দেবীর শাশুড়ি মহারাণী শরৎ সুন্দরী নানা সমস্যায় তিক্ত হয়ে ভারতের কাশীতে চলে যান। ১৮৮৬ সালে তিনি মারা যান। এরপরে হেমন্ত কুমারী দেবী মাত্র ১৮ বছর বয়সে পুঠিয়া জমিদারীর দায়িত্বভার গ্রহণ করেন। thumbnail|[[পুঠিয়া রাজবাড়ী, মহারাণী হেমন্ত কুমারী দেবী‘র বাসভবন]]
কৃতিত্ব
thumbnail|১৮৯৯ সালে প্রতিষ্ঠিত মহারাণী হেমন্ত কুমারী হিন্দু ছাত্রাবাস যা এখন [[রাজশাহী কলেজ এর অন্যতম ছাত্রাবাস হিসেবে ব্যবহৃত হচ্ছে।]] মহারাণী হেমন্ত কুমারীর জমিদারী আমলে বহু শিক্ষার্থী, বহু বিধবা, এবং বহু অনাথ তার কাছ থেকে নিয়মিত মাসিক মাসোহারা পেত৷ রাজশাহী শহরে তিনি একটি ছাত্রাবাস যা বর্তমানে রাজশাহী কলেজের অধীনে মহারাণী হেমন্ত কুমারী হিন্দু ছাত্রাবাস সহ বিভিন্ন প্রতিষ্ঠান ও সেবামূলক কার্যক্রম পরিচালনা করেছেন। তার সমাজকল্যাণ মূলক কার্যক্রমের মধ্যে হেমন্ত কুমারী ওয়াটার ওয়ার্কস, হেমন্ত কুমারী সংস্কৃত কলেজ, নওগাঁ দাতব্য চিকিৎসালয়ে বার্ষিক দান, ভাগিরথিতে স্নানঘাট নির্মাণের সহায়তা, দেশবন্ধু চিত্তরঞ্জন স্মুতি তহবিলে দান, নান্দিনা (ময়মনসিংহ) ডাকঘর গৃহ নির্মাণ, পূরীধামের অনাথ আশ্রম ও হেমন্ত নাথের মন্দিরে দান ইত্যাদি উল্লেখযোগ্য৷
পাটনা বিশ্ববিদ্যালয়
পটনা বিশ্ববিদ্যালয় (হিন্দি:पटना विश्वविद्यालय) হল ১৯১৭ খ্রিস্টাব্দে ভারতের বিহার রাজ্যে স্থাপিত প্রথম বিশ্ববিদ্যালয় এবং ভারতীয় উপমহাদেশের সপ্তম প্রাচীনতম বিশ্ববিদ্যালয়।
রাজশাহী কলেজ
রাজশাহী কলেজ বাংলাদেশের রাজশাহী শহরে অবস্থিত একটি শিক্ষাপ্রতিষ্ঠান। ১৮৭৩ সালে এই কলেজটি প্রতিষ্ঠিত হয়। ঢাকা কলেজ ও চট্টগ্রাম কলেজ এর পরে রাজশাহী কলেজ বাংলাদেশের তৃতীয় প্রাচীনতম কলেজ। জাতীয় বিশ্ববিদ্যালয়ের অধিভুক্ত স্নাতক ও স্নাতকোত্তর স্তরের ৬৮৫টি কলেজের ২০১৫ সালের তথ্যের ভিত্তিতে রাজশাহী কলেজ বাংলাদেশের সেরা কলেজ।  বাংলাদেশে এই কলেজ হতেই সর্বপ্রথম মাস্টার্স ডিগ্রি প্রদান করা শুরু হয়। কলেজটি রাজশাহী শহরের কেন্দ্রস্থলে রাজশাহী কলেজিয়েট স্কুল এর পাশে অবস্থিত। এই প্রাচীন কলেজের পাশে অবস্থিত হবার কারণে স্কুলটির নাম কলেজিয়েট রাখা হয়েছিলো । এটি বাংলাদেশ জাতীয় বিশ্ববিদ‍্যালয়ের অধীনে মাস্টার্স ও সম্মান ডিগ্রি প্রদান করে থাকে। ১৯৯৬ সাল থেকে এই কলেজে উচ্চ মাধ্যমিক স্তরে ছাত্র নথিভুক্ত করা বন্ধ করা হলেও বর্তমানে ২০১০-১১ শিক্ষাবর্ষ থেকে পুনরায় ভর্তি করা হচ্ছে।
ইতিহাস ও পটভূমি
শিক্ষানগরী হিসেবে রাজশাহী মহানগরীর গোড়াপত্তন হয় ১৮২৮ সালে বাউলিয়া ইংলিশ স্কুল প্রতিষ্ঠার মধ্য দিয়ে। প্রতিষ্ঠানটি তদানীন্তন পূর্ব বাংলায় আধুনিক শিক্ষার ইতিহাসে পথপ্রদর্শক হয়ে উঠেছিল। মূলত ইংরেজি শিক্ষার প্রতিস্থাপনা ও প্রসারকল্পে সে সময় রাজশাহীতে কর্মরত ইংরেজ কর্মকর্তা ও স্থানীয় গণ্যমান্য ব্যক্তিবর্গের প্রচেষ্টায় প্রতিষ্ঠিত হয় বাউলিয়া ইংলিশ স্কুল। সেদিনের সে ক্ষুদ্র ‘বাউলিয়া ইংলিশ স্কুল’ ১৮৩৬ সালে প্রাদেশিক সরকার জাতীয়করণ করলে এ স্কুলটি রাজশাহী জিলা (বা জেলা) স্কুল নামে পরিচিত (এই বিদ্যালয় রাজশাহী কলেজিয়েট স্কুল হিসাবে এখন পরিচিত)। সে স্কুলের ছাত্রদের উচ্চতর শিক্ষার জন্য একটি কলেজ প্রতিষ্ঠার প্রয়োজনীয়তা দেখা দেয়ায় রাজশাহী অঞ্চলের অধিকাংশ বিশিষ্ট নাগরিকদের সমন্বিত প্রচেষ্টা ও আবেদনের প্রেক্ষিতে ১৮৭৩ সালে জেলা স্কুলকে উচ্চ মাধ্যমিক কলেজের মর্যাদা দেয়া হয় এবং একই বছর ৫ জন হিন্দু ও ১ জন মুসলমান ছাত্রসহ মাত্র ছয় জন ছাত্র নিয়ে কলেজিয়েট স্কুলের সঙ্গে চালু হয় উচ্চ মাধ্যমিক শ্রেণীর সমমানের এফ. এ (ফার্স্ট আর্টস) কোর্স। ১৮৭৮ সালে এই কলেজকে প্রথম গ্রেড মর্যাদা দেয়া এবং “রাজশাহী কলেজ” নামে নামকরণ করার সাথে সাথে একে কলকাতা বিশ্ববিদ্যালয়-এর অধিভুক্ত করে এখানে বি.এ. কোর্স চালু করা হলে উত্তরবঙ্গের সর্বপ্রথম এবং সর্বশ্রেষ্ঠ কলেজ হিসেবে প্রতিষ্ঠিত হয় রাজশাহী কলেজ। ১৮৮১ সালে এই কলেজে স্নাতকোত্তর শ্রেণীর উদ্বোধন করা হয় এবং ১৮৮৩ সালে যোগ হয় বি.এল কোর্স। ১৯০৯ সালে কলিকাতা বিশ্ববিদ্যালয়ের নতুন আইনে কলেজ তার চাহিদা মেটাতে না পারলে মাস্টার্স কোর্স ও বি.এল. কোর্সের অধিভুক্তি বাতিল করা হয়।
অবদান
রাজশাহী শহরে পাশ্চাত্য শিক্ষা বিস্তারে ভূস্বামী রাজা, জমিদার এবং বিত্তশালীদের ভূমিকা ছিল উল্লেখযোগ্য। এদের মধ্যে দুবলাহাটির জমিদার হরনাথ রায় চৌধুরী, দীঘাপতিয়ার রাজা প্রমথনাথ রায়, রাজা প্রমোদ রায় ও বসন্ত রায়; পুঠিয়ার রাণী শরৎসুন্দরী দেবী ও হেমন্ত কুমারী দেবী; বলিহারীর কুমার শরবিন্দু রায়; খান বাহাদুর এমাদ উদ্দীন আহমেদ, কিমিয়া-ই-সাদাত এর অনুবাদক মীর্জা মোঃ ইউসুফ আলী, হাজী লাল মোহাম্মদ, নাটোরের জমিদার পরিবারের খান বাহাদুর রশীদ খান চৌধুরী, খান বাহাদুর এরশাদ আল খান চৌধুরী ও বঙ্গীয় আইন পরিষদের ডেপুটি স্পিকার ব্যারিস্টার আশরাফ আলী খান চৌধুরী ছিলেন অগ্রগণ্য। এছাড়া নাটোরের খান চৌধুরী জমিদার পরিবার রাজশাহী শহরের হেতেম খাঁ এলাকার তাঁদের পারিবারিক বাসস্থান চৌধুরী লজ রাজশাহী কলেজে অধ্যয়নরত প্রায় বিশ জন গরিব মুসলমান ছাত্রের জন্য বিনা ভাড়ায় থাকা ও খাওয়ার ব্যবস্থা করেন। তদানীন্তন পশ্চাৎপদ মুসলমান সমাজের শিক্ষার উন্নয়নে তাদের এই ভূমিকা ছিলো তাৎপর্যপূর্ণ।
কলেজের প্রথম অধ্যক্ষ ছিলেন হরগোবিন্দ সেন, যিনি রাজশাহী জিলা স্কুলের প্রধান শিক্ষক ছিলেন। তিনি পাঁচ বছর (১৮৭৩-১৮৭৮) এই কলেজের অধ্যক্ষ্যের দায়িত্বে ছিলেন। ১৮৭৫ সালে প্রথম ব্যাচের এফ.এ পরীক্ষায় উপস্থিত ছাত্রদের মধ্যে মাত্র দুইজন পাশ করে। সরকার কলেজটি উঠিয়ে দিতে চেয়েছিল কিন্তু রাজশাহী এসোসিয়েশন এর শক্ত প্রচেষ্টায় এই কলেজকে আপগ্রেড করে বি.এ. কোর্স প্রবর্তনের কার্যক্রম হাতে নেয়া হয়। রাজশাহী এসোসিয়েশন প্রতিষ্ঠাতা সভাপতি দিঘাপতিয়ার রাজা প্রমথনাথ রায় বাহাদুর রাজশাহী কলেজে ডিগ্রি কোর্স প্রবর্তনের জন্য রাজশাহী এসোসিয়েশন এর মাধ্যমে সরকারকে ১৫০,০০০ টাকা দেন। কলেজ অক্টোবর ১৮৭৭ সালে ডিগ্রী প্রোগ্রামের অনুমোদন পায় এবং ১৮৭৮ সালে বি.এ. কোর্স চালু হয়। এফ. টি. ডাওডিং ১৮৭৯ সালে অধ্যক্ষ হিসেবে যোগ দেন।
১৯০৪ সালে ফী ছাড়া সংস্কৃত বিষয়ে শিক্ষাদানের জন্য রাজশাহী কলেজ প্রশাসনের অধীনে মহারাণী হেমন্তকুমারী সংস্কৃত কলেজ প্রতিষ্ঠিত হয়। বলিহারের কুমার শরদিন্দ্বু রায় এর আর্থিক সহায়তায় ১৯১০ সালে রাজা কৃষ্ণেন্দু হল নির্মিত হয়। ১৯১৫ সালে কলেজ কর্তৃপক্ষ ৫৭,১৪৫ টাকা ব্যয়ে পদার্থবিজ্ঞান ভবন নির্মাণ করে। রাজশাহী এসোসিয়েশনের উদ্যোগ এবং অধ্যক্ষ কুমুদিনীকান্ত ব্যানার্জির প্রচেষ্টায় মোট ৬টি হোস্টেল নির্মিত হয়ঃ ১৯২২ সালে ৩,৫৩,৮৬৩ টাকা ব্যয়ে ৫টি এবং ১৯২৩ সালে ৭৮,০০০ টাকা ব্যয়ে ১টি দ্বিতল ছাত্রাবাস ভবন নির্মিত হয়। ১৯২৫-২৬ সেশনে ৮৬,৮০৯ টাকা খরচে আর্টস বিল্ডিং এবং ১৯২৭ সালে কলেজের দক্ষিণ পার্শ্বে পদ্মা নদীর ধারে অধ্যক্ষের জন্য বাসভবন নির্মাণ করা হয়। এভাবে ধীরে ধীরে প্রায় ৩৫ একর জায়গার উপর অন্যান্য ভবন নির্মিত হয়।
কলকাতা বিশ্ববিদ্যালয়ের অধীনে অধিভুক্ত হয়ে কলেজে ১৮৮১ সালে এমএ কোর্স এবং ১৮৮৩ সালে থেকে স্নাতক ল কোর্স চালু হয়। কয়েক বছরের মধ্যেই রাজশাহী কলেজ থেকে আটজন ছাত্র এম.এ. এবং ষাটজন ছাত্র বি.এল. ডিগ্রী অর্জন করে। কিন্তু কলেজ এম.এ. এবং বি.এল. কোর্সর জন্য প্রয়োজনীয় চাহিদা পূরণে ব্যর্থ হলে কলকাতা বিশ্ববিদ্যালয় ১৯০৯ সাল থেকে এম.এ. ও বি.এল. কোর্স স্থগিত রাখে। পূর্ব পাকিস্তানে রাজশাহী কলেজ প্রথমে ঢাকা বিশ্ববিদ্যালয়-এ অধিভুক্ত হয় এবং পরে ১৯৫৩ সালে রাজশাহী বিশ্ববিদ্যালয় প্রতিষ্ঠিত হলে রাজশাহী বিশ্ববিদ্যালয়ে অধিভুক্ত হয়। এই কলেজে আই.কম., বি.কম. (পাস) এবং বি.কম. (সম্মান) কোর্স যথাক্রমে ১৯৫২, ১৯৫৪ এবং ১৯৬১ সালে চালু হয়। ১৯৯২ সালে জাতীয় বিশ্ববিদ্যালয় গঠিত হলে এর অধীনে এই কলেজে ১৯৯৪ সালে মাস্টার স্তরের কোর্স পুনরায় চালু হয়। ১৯৯৬ সাল থেকে উচ্চ মাধ্যমিক স্তরের কোর্স বন্ধ থাকলেও এই অঞ্চলের উচ্চ মাধ্যমিক স্তরের মেধাবী শিক্ষার্থীদের কথা বিবেচনা করে ২০০৯-১০ শিক্ষাবর্ষ থেকে পুনরায় চালু করা হয়। বর্তমানে রাজশাহী কলেজে ২২টি বিষয়ে সম্মান কোর্স এবং ২১টি বিষয়ে মাস্টার কোর্স চালু রয়েছে। কলেজের ২৪৯ শিক্ষকের মধ্যে ৫৬ নারী শিক্ষক রয়েছেন।
ভাষা আন্দোলন ও মুক্তিযুদ্ধ
জাতির সামাজিক ও রাজনৈতিক সকল সংকটে রাজশাহী কলেজের শিক্ষক এবং ছাত্র ব্যাপক অবদান রেখে চলেছে। তারা স্বদেশী আন্দোলনে প্রত্যক্ষভাবে অংশগ্রহণ করেছেন। ১৯৫২ সালের ২১ ফেব্রুয়ারি ভাষা আন্দোলন কালে ঢাকা-য় ছাত্র হত্যাকাণ্ডের পরপরই রাজশাহী কলেজের শিক্ষক-শিক্ষার্থীরা ভাষা আন্দোলন-এ যুক্ত হয় এবং ভাষা আন্দোলনকে উৎসর্গ করে শহীদদের স্মরণে একটি শহীদ মিনার নির্মাণ করেন যাকে সম্ভবত দেশের প্রথম শহীদ মিনার মনে করা হয় । ১৯৬৯ সালে নির্মিত স্মৃতিস্তম্ভটি ১৯৭১ সালে পাক হানাদার বাহিনী ধ্বংস করে ফেলে। এটি পুনঃস্থাপন করতে বর্তমান স্মৃতিস্তম্ভটি ১৯৭৩ সালে নির্মাণ করা হয়। শিক্ষক এবং শিক্ষার্থীরা সক্রিয়ভাবে ১৯৬২ এবং ১৯৬৯ ছাত্র আন্দোলনে অংশগ্রহণ করেন। বাংলাদেশ স্বাধীনতা যুদ্ধে তারা বিপুল সংখ্যায় যোগ দিয়ে মহান সাহস এবং বীরত্বের সঙ্গে যুদ্ধ করে দেশ স্বাধীন করতে সহায়তা করেন।
ভবন সমূহ
প্রতিষ্ঠার শুরুতে রাজশাহী কলেজের কোন নিজস্ব ভবন ছিল না। রাজশাহী এসোসিয়েশন এর নেতৃবৃন্দ কলেজের প্রথম ভবন নির্মাণের উদ্যোগ নেন। একজন দক্ষ ইংরেজ প্রকৌশলীর পরিকল্পনায় ১৮৮৪ সালে ৬১,৭০০ টাকা ব্যয়ে বর্তমান প্রশাসন ভবনটি নির্মিত হয়। গাঢ় লাল বর্ণের দোতলা ভবনটি কালের গ্রাস জয় করে নগরীর প্রধান ও প্রাচীনতম সড়কের পাশে আজও মাথা উঁচু করে দাঁড়িয়ে আছে। ভবনটি একটি ব্রিটিশ ভারতীয় ঔপনিবেশিক স্থাপত্যের ভাল উদাহরণ। রাজশাহী অ্যাসোসিয়েশন কর্তৃক ১৮৯৪ সালে পি.এন. ছাত্রাবাস (কলেজের প্রথম ছাত্রাবাস) নির্মিত হয়। রায় বাহাদুর কুমুদিনীকান্ত বন্দ্যোপাধ্যায় অধ্যক্ষ (১৮৯৭-১৯১৯, ১৯২০-১৯২৪) হিসেবে দায়িত্ব পালন কালে কলেজের উন্নয়নে ব্যাপক ভুমিকা রাখেন। পুঁঠিয়ার রাণী হেমন্তকুমারীর অর্থায়নে ১৯০২ সালে হেমন্তকুমারী হোস্টেল নির্মিত হয়।
ঔপনিবেশিক আমলের অন্যান্য গুরুত্বপূর্ণ পুরোনো বাড়িগুলো হলো ফুলার ছাত্রাবাস, জীববিজ্ঞান ভবন, রসায়ন ভবন, পদার্থবিজ্ঞান ভবন, প্রাক্তন মুসলিম ছাত্রাবাস ইত্যাদি। নবীনতর অর্থাৎ ১৯৫০ সালের পর যে সকল ভবন নির্মিত হয়েছে সেগুলোর মধ্যে লাইব্রেরি ভবন, কলা ভবন এবং অডিটোরিয়াম অন্তর্ভুক্ত। তাছাড়া ১৯৯০ সালে একটি নতুন বিজ্ঞান ভবন নির্মিত হয়েছে।
সময়ের পরিবর্তনের সাথে সাথে রাজশাহী কলেজে গড়ে উঠেছে পাঁচটি বিজ্ঞান ভবন, দুইটি কলাভবন, ইরেজি বিভাগের জন্য একটি পৃথক ভবন; পুকুরের পশ্চিম পাড়ে রয়েছে গ্যালারি ভবন। গ্যালারি ভবন ১৮৮৮ সালে নির্মিত হয়ে প্রথমে রাজশাহী মাদ্রাসা নামে এবং পরে ১৭নং গ্যালারি হিসাবে পরিচিতি পায়। প্রখ্যাত দানবীর হাজী মুহম্মদ মহসীন-এর আর্থিক অনুদানে নির্মিত এই ভবনটি বর্তমানে হাজী মুহম্মদ মহসীন ভবন নামে পরিচিত। ১৯০৯ সালে নির্মিত হয় কলেজেরে অন্যতম একটি সুন্দর স্থাপনা মোহামেডান ফুলার হোস্টেল। বর্তমানে ভবনটি কলেজের বাংলা, ব্যবস্থাপনা, হিসাববিজ্ঞান, উর্দু, সংস্কৃত, দর্শন, ইসলামের ইতিহাস ও সংস্কৃতি বিভাগের কার্যালয় হিসাবে ব্যবহৃত হচ্ছে। পুকুর পাড়ে নতুন কামারুজ্জামান ভবন নির্মাণ করা হয়েছে। কলেজের সম্মুখ চত্বরে আছে একটি শহিদ মিনার এবং শহিদ মিনারের পশ্চিমে অবস্থিত লাইব্রেরি ও অডিটোরিয়াম ভবন।
খরস্রোতা পদ্মা নদীর উত্তরে হযরত শাহ মখদুম এর মাজার-এর পূর্ব পাশে নির্মিত হয় অধ্যক্ষের দোতলা বাসভবন। এই ভবনটিতে উপমহাদেশের প্রখ্যাত শিক্ষাবিদগণ বসবাস করে গেছেন। কলেজের বর্তমান অধ্যক্ষ মহোদয়ের বাসভবন হিসেবে এটিকে ব্যবহার করা হয়। ব্রিটিশ স্থাপত্যশৈলীতে নির্মিত ভবনটি এখনও স্বমহিমায় অক্ষত রয়েছে। অধ্যক্ষের বাসভবনের পূর্বপ্রান্তে শিক্ষকদের জন্য রয়েছে দুটি তিন তলা আবাসিক ভবন। ছাত্রদের জন্য বিভাগপূর্ব কালে ছয়টি ব্লক নিয়ে একটি ছাত্রাবাস নির্মিত হয়। বিভাগোত্তর কালে এই ছাত্রাবাসের আরেকটি ব্লক নির্মিত হয় কলেজের উত্তর দিকে দুটি ছাত্রীনিবাস নির্মিত হয়েছে।
আবাসিক হলসমূহ
১৯২২ সালে সময়ের প্রয়োজনে রাজশাহী কলেজ মুসলিম ছাত্রাবাসের যাত্রা শুরু হয়। ছাত্রাবাসে মোট ০৭ টি ভবন রয়েছে, ভবনগুলো ০৭ জন বীরশ্রেষ্ঠদের নামানুসারে রাখা হয়েছে। এই ছাত্রাবাসেই ৫২ এর ভাষা আন্দোলনে শহিদদের স্মরণে বাংলাদেশের প্রথম শহিদ মিনারটি অবস্থিত। কলেজের হিন্দু ছাত্রদের আবাসিক সুব্যবস্থার জন্য একটি হিন্দু ছাত্রাবাস আছে৷ ছাত্রাবাসটির নাম “মহারাণী হেমন্ত কুমারী হিন্দু ছাত্রাবাস”৷ যেটি প্রতিষ্ঠিত হয় ১৮৯৯ সালে৷ রাজশাহী কলেজ প্রতিষ্ঠায় অবদানকারী মহীয়সী নারী মহারাণী হেমন্ত কুমারী দেবী’র নামে ছাত্রাবাসটির নামকরণ করা হয়৷
গ্রন্থাগার
thumbnail|রাজশাহী কলেজ গ্রন্থাগারে সংরক্ষিত দুর্লভ পুঁথি রাজশাহী কলেজের প্রসিদ্ধির অন্যতম কারণ হলো এর গ্রন্থাগার যাতে পুরাতন মূল্যবান ও সাম্প্রতিক সংষ্করনের বই, জার্নাল এবং সাময়িকীর প্রাচুর্য রয়েছে এবং এটি আন্তর্জাতিক খ্যাত মুদ্রিত তথ্য প্রাপ্তির নির্ভরযোগ্য উৎস। কলেজ লাইব্রেরিতে অনেক দুর্লভ বই, গেজেট, এনসাইক্লোপিডিয়া এবং পাণ্ডুলিপি রয়েছে এবং প্রাচীন পাণ্ডুলিপির অনেকগুলিই পুঁথি-তে সমৃদ্ধ। বর্তমানে (১৩/০২/২০১৩) কলেজ লাইব্রেরিতে বইয়ের সংখ্যা মোট ৭৭,৯৪৯। গ্রন্থাগারটি কলেজের প্রশাসন ভবনের পশ্চিমে অবস্থিত ।
গবেষণাগার
কলেজে বিজ্ঞান বিভাগের প্রত্যেকটিতে নিজস্ব গবেষণাগার রয়েছে যা পরীক্ষণ করার জন্য আধুনিক ও আদি যন্ত্রপাতি দ্বারা সজ্জিত।
প্রকাশনা
রাজশাহী কলেজের নিয়মিত ভাবে জনপ্রিয় বার্ষিকী ও সাময়িকী প্রকাশের ঐতিহ্য বিদ্যমান। উপরন্তু বর্তমানে বিশেষ এবং গবেষণা সমৃদ্ধ জার্নালের প্রকাশনা এই ঐতিহ্যকে সমৃদ্ধতর করেছে।
নথিভুক্ত শিক্ষার্থী
১৮৭৩ সালে ১ এপ্রিল মাত্র ছয় জন ছাত্র নিয়ে যাত্রা শুরু করলেও অতিদ্রুত সব অনিশ্চয়তা ও প্রতিবন্ধকতাকে জয় করে কলেজটি দেখা পায় সোনালী ভবিষ্যতের। ১৮৭৮ সালেই এর ছাত্র সংখ্যা একশ তে উন্নীত হয়। প্রতিবছরই ছাত্রসংখ্যা বৃদ্ধি পেয়ে ১৯০০ সালে দুইশ, ১৯১০ সালে চারশ, ১৯২০ সালে আটশো এবং ১৯২৪ সালে উন্নীত হয় অনধিক এক হাজার জনে। ১৮৭৩ সালে মুসলমান শিক্ষার্থীর সংখ্যা ১ থাকলেও পরবর্তী ৫ বছর তা অপরিবর্তিত থাকে, কিন্তু এই সংখ্যা ১৯১৬ সালে বেড়ে দাঁড়ায় ১৫৬ জনে এবং ১৯২৪ সালে ২১৫ জন। ১৯৩১ সালে প্রথম ছাত্রী ভর্তি করা হয়।
পরবর্তীতে মুসলমান শিক্ষার্থীদের সংখ্যা বাড়তে থাকে এবং ১৯৪৭ সালে মুসলমান শিক্ষার্থীর সংখ্যা হিন্দু শিক্ষার্থীদের ছাড়িয়ে যায়। ১৯৭০ সালে কলেজে শিক্ষার্থীর সংখ্যা ছিল ১,৮৪০ জন যার মধ্যে ৩০০ জন ছাত্রী। স্বাধীনতার পর এই সংখ্যা দ্রুত বৃদ্ধি পেয়ে ১৯৯০ সালে দাঁড়ায় ৪,৭৩২ জনে যার মধ্যে ছাত্রীর সংখ্যা ছিল ১,৩৫২ জন। কলেজের ছাত্রসংখ্যা ২০০০ সালে বেড়ে দাঁড়ায় ৮,০০০ এবং ২০১৬ সালে শিক্ষার্থীর সংখ্যা ৩২০০০ এর অধিক।
বর্তমান শিক্ষা পরিষদ
সম্প্রতি এই প্রতিষ্ঠানে ২২ জন অধ্যাপক, ৫৭ সহযোগী অধ্যাপক, ৮০ জন সহকারী অধ্যাপক ও ৮২ জন প্রভাষক সমন্বয়ে শিক্ষা পরিষদ বিদ্যমান।
বর্তমান অনুষদ ও বিভাগসমূহ
{{কলামের তালিকা|colwidth=30em| রাজশাহী কলেজে পঠিত বর্তমান অনুষদ ও বিভাগসমূহ -
ব্যবসায় শিক্ষা অনুষদ
}}
মধ্বাচার্য
মাধবাচার্য (मध्वाचार्यः, ; ) বা মাধবা বা আনন্দতীর্থ বা পূর্ণ প্রাজ্ঞ (১২৩৮-১৩১৭) ছিলেন হিন্দু দর্শনের তত্ত্ববাদ দ্বৈত বেদান্তের প্রধান প্রবক্তা। তিনি ভক্তি আন্দোলনের সময়কালীন অন্যতম গুরুত্বপূর্ণ দার্শনিক ছিলেন। মাধব তার দর্শনকে তত্ত্ববাদ বলে অভিহিত করেন। যার অর্থ "বাস্তববাদী দৃষ্টিকোণ থেকে যুক্তি"।
মাধবাচার্য ১৩ শতকের ভারতের কর্ণাটক রাজ্যের পশ্চিম উপকূলে জন্মগ্রহণ করেছিলেন। কিশোর বয়সে, তিনি একাদণ্ডী আদেশের ব্রহ্ম-সম্প্রদায় গুরু অচ্যুতপ্রেক্ষায় যোগদান করে একজন সন্ন্যাসী হয়েছিলেন। মাধব হিন্দু দর্শনের ক্লাসিক অধ্যয়ন করেন এবং প্রধান উপনিষদ, ভগবদ্গীতা এবং ব্রহ্মসূত্রের (প্রস্থানত্রয় ) উপর ভাষ্য লেখেন, এবং সংস্কৃতে ৩৭ টি কাজের কৃতিত্ব পান । তাঁর লেখার ধরন ছিল চরম সংক্ষিপ্ত এবং সংক্ষিপ্ত প্রকাশের। তাঁর সর্বশ্রেষ্ঠ কাজটি অনুব্যখ্যান হিসাবে বিবেচিত হয়, যা একটি কাব্যিক কাঠামোর সাথে রচিত ব্রহ্মসূত্রে তাঁর ভাষ্যের একটি দার্শনিক পরিপূরক। তার কিছু কাজে, তিনি নিজেকে দেবতা বিষ্ণুর পুত্র বায়ুর অবতার বলে উল্লেখ করেছিলেন।
জীবনী
মাধবাচার্যের জীবনী তাঁর জন্ম সাল সম্পর্কে অস্পষ্ট। অনেক সূত্র তাকে ১২৩৮-১৩১৭ সময়কালের, কিন্তু কোনো কোনো জায়গায় তাকে ১১৯৯-১২৭৮ সময়কাল সম্পর্কে উল্লেখ করে।
মাধবাচার্য বর্তমান ভারতের কর্ণাটক রাজ্যের উপকূলীয় জেলা উদুপির কাছে পাজাকাতে জন্মগ্রহণ করেন। ঐতিহ্যগত ভাবে এটা বিশ্বাস করা হয় যে তার পিতার নাম নাদুইল্লায় (সংস্কৃত: মধ্যগেহা, মধ্যমন্দির) এবং তার মায়ের নাম অস্পষ্ট, যদিও অনেক সূত্র একে সত্যবতী এবং বেদবতী বলে দাবি করে। তুলুভাষী ব্রাহ্মণ পরিবারে জন্মগ্রহণ করায় তাঁর নাম ছিল বাসুদেব। পরবর্তীতে তিনি পূর্ণপ্রজ্ঞা, আনন্দতীর্থ এবং মাধবাচার্য (বা শুধু মাধব) নামে বিখ্যাত হন। সন্ন্যাস দীক্ষা নেওয়ার সময় তাকে দেওয়া নাম ছিল পূর্ণপ্রজ্ঞা। যখন তিনি তাঁর মঠের প্রধান হন তখন তাঁকে যে নাম দেওয়া হয়েছিল তা হল "আনন্দ তীর্থ"। তাঁর পরবর্তী তিনটি নামই তাঁর রচনায় পাওয়া যায়। মাধবাচার্য বা মাধব নামগুলি হল তাঁর সম্পর্কে আধুনিক সাহিত্যে বা দ্বৈতবেদান্ত সম্পর্কিত সাহিত্যে সবচেয়ে বেশি পাওয়া যায়।
মাধব সাত বছর বয়সে তার উপনয়নের পর তার শিক্ষা গ্রহণ শুরু করেন এবং কিশোর বয়সে একজন সন্ন্যাসী হয়ে যান, কিশোর বয়সে সন্ন্যাসী হওয়ায় তার বাবা প্রাথমিকভাবে এর উদ্বিগ্ন ছিলেন। তিনি উডুপির (কর্নাটক) একটি অদ্বৈত বেদান্ত মঠে যোগদান করেন, অচ্যুতপ্রেক্ষাকে গুরু হিসেবে গ্রহণ করেন, যাকে কিছু সূত্রে অচ্যুতপ্রজ্ঞা নামেও উল্লেখ করা হয়। মাধব উপনিষদ এবং অদ্বৈত সাহিত্য অধ্যয়ন করেছিলেন, কিন্তু মানব আত্মা এবং ঈশ্বরের একত্বের অদ্বৈতবাদ দর্শনে তিনি অবিশ্বাসী ছিলেন, ফলে তার গুরুর সাথে মতানৈক্য ছিল, মঠ ত্যাগ করেন এবং দ্বী- এর দ্বৈতবাদের উপর ভিত্তি করে তার নিজস্ব তত্ত্ববাদ আন্দোলন শুরু করেন – দাবি করেন যে মানব আত্মা এবং ঈশ্বর (বিষ্ণু হিসাবে) দুটি ভিন্ন জিনিস। মাধব তার লেখায় অচ্যুতপ্রেক্ষাকে তার গুরু বা তার সন্ন্যাস বংশকে কখনোই স্বীকার করেননি। মাধব দর্শনে চতুর ছিলেন বলে কথিত আছে, এছাড়াও তিনি ছিলেন লম্বা ও দৃঢ়ভাবে নির্মিত।
মাধবাচার্য কখনও দ্বৈত দর্শনের জন্য নিবেদিত কোনো মঠ প্রতিষ্ঠা করেননি, তবে তাঁর ছাত্রদের বংশই জয়তীর্থ, শ্রীপাদরাজ, ব্যাসতীর্থ, বদিরাজ তীর্থ, রঘুত্তমা তীর্থ এবং রাঘবেন্দ্র তীর্থের অনুসরণকারী দ্বৈত পণ্ডিতদের অভয়ারণ্য হয়ে ওঠে, যারা মাধবার অনুসারী ছিলেন।
১১৩৯
১১৩৯ গ্রেগরীয় বর্ষপঞ্জির একটি সাধারণ বছর।
মধ্বাচার্য
জীবনী
মাধবের শিষ্য এবং অনুগামীদের দ্বারা বেশ কয়েকটি হ্যাজিওগ্রাফি লেখা হয়েছে। এর মধ্যে ত্রিবিক্রম পণ্ডিতার পুত্র নারায়ণ পণ্ডিতাচার্যের ষোলটি ক্যান্টোস সংস্কৃত জীবনী মাধববিজয় সবচেয়ে বেশি উল্লেখ করা এবং সবচেয়ে প্রামাণিক, যিনি নিজে মাধবের শিষ্য ছিলেন।
রাজস্থানের ইতিহাস
মধ্যযুগের প্রথম দিকে বহু রাজপুত রাজ্য যেমন আজমিরের চৌহান, গুহিলোট এবং মেওয়ারের সিসোদিয়া, মারওয়ারের রাঠোরসের রাজত্ব বৃদ্ধি পেয়েছিল। পরে অঞ্চলটি মুঘল সাম্রাজ্যের আধিপত্যের অধীনে আসে। মুঘলরা রাজপুত শাসকদেরকে উচ্চপদ দান করেছিল যারা তাদের সাথে জোট করেছিল। তবে কিছু রাজপুত রাজ্য মুঘল অভিজাতকে মেনে নেয়নি এবং তাদের সাথে নিয়মিত যুদ্ধে লিপ্ত ছিল।রাজস্থানে ১৯ শতাব্দীতে মুঘল শাসন কার্যকরভাবে শেষ হয়েছিল এবং মারাঠা সম্রাজ্য এ অঞ্চল বৃদ্ধি পেয়েছিল।
পুরাণ
রাজস্থানের লিখিত ইতিহাস বেদে পাওয়া যায়। এটি পূর্বে মৎস্য জনপদ নামে পরিচিত ছিল কারণ মৎস্য অবতার হলেন জয়পুরের নিকটে বিরাট নগরে ভগবান বিষ্ণুর প্রথম অবতার। থাম্ব|311x311পিক্সেল মৎস্য অবতারের গল্পটি নোহের (নূহ; দ্বিতীয় নবী) গল্পের মতো। এর পরে রামায়ণে শাবরির চরিত্রটি বিরাট নগরের অন্তর্গত, কারণ তিনি বিরাট নগরের রাজার সাথে বিবাহ করেছিলেন, তিনি এতই সুন্দর ছিলেন যে, রাজা সর্বদা তাকে হারাতে পারে ভেবে উদ্বিগ্ন ছিলেন এবং এইভাবে তিনি তাকে বাড়ির বাইরে যেতে অস্বীকার করেছিলেন। একবার প্রয়াগের একটি কুম্ভ উৎসবে (এলাহাবাদ ইউপি) তিনি সেখানে যাওয়ার জন্য দাবি করেছেন অন্যথায় তিনি আত্মহত্যার চেষ্টা করবেন, অবশেষে রাজা প্রস্তুত হলেন, তবে এই শর্ত দিলেন যে তাকে সূর্য ওঠার আগে খুব ভোরে যেতে হবে। " তিনি প্রস্তুত ছিলেন কারণ কুম্ভ স্নান (স্নান) - প্রয়াগে উৎসবটি ১২ বছরের মধ্যে একবার হয়। অন্য কোনও ব্যক্তি যেন তার সাথে যোগাযোগ করতে না পারে তা নিশ্চিত করার জন্য রাজাও তাঁর সাথে গিয়েছিলেন। তিনি যখন গঙ্গা নদীতে ডুবিয়েছিলেন তখন তিনি খারাপভাবে কাঁদছিলেন গঙ্গাদেবী গঙ্গা নদীতে এসে জিজ্ঞাসা করলেন কেন তিনি কাঁদছিলেন। তিনি জবাব দিয়েছিলেন, '' তাঁর স্বামী তাকে প্রাসাদের বাহিরে অন্য কোথাও যাওয়ার অনুমতি দেন না এমনি কি যখন তিনি মন্দিরে যেতে চান তখনো। তিনি শুধুমাত্র নিরবে ঈম্বরের উপাসনা করতে চান। ” তখন দেবী গঙ্গা জিজ্ঞাসা করলেন, ”আমি কী করতে পারি ? ” তিনি গঙ্গী দেবীকে অনুরোধ করেছিলেন যেন তাকে লোমে র‌ূপান্তরিত করা হয় এবং দেখতে অসুন্দর করে তোলা হয়, যাতে তাকে ঈশ্বরের প্রার্থনা করতে কেউ বিরক্ত করতে পারে না। দেবী গঙ্গা বলেছিলেন, "तथाস্তু" (তাই হবে) (আমিন)। এবং তিনি একটি লোমে এবং অপ্রিয়রূপে রূপান্তরিত হয়েছিলেন; অবশেষে খুশি হয়ে উঠলেন এবং রামাবতারের লর্ড রামা এসে স্ট্রবেরি খেয়েছিলেন (ইতিমধ্যে স্বাদযুক্ত)। রাজস্থান সম্পর্কে আর একটি আলোচনা হ'ল মহাভারতের যুদ্ধে পাণ্ডবদের এখানে  তাদের গোপনে থাকতে হয়েছিল।
ইতিহাস
বিখ্যাত মৌর্য রাজা অশোক বিরাট নগরে একটি স্তূপ তৈরি করেছিলেন। যা ভেঙে ফেলা হয়েছিল কিন্তু এখনও অবধি সেখানে রয়েছে। মৌর্যদের পরে অঞ্চলটি শাকা ও কুশন রাজ্যের অধীনে আসে।
পশ্চিম ভারতের রাজস্থান রাজ্যে মানব বসতির ইতিহাস প্রায় ৫,০০০ বছর পূর্বে। এই অঞ্চলটিতে তুষার যুগের পরেও দুর্দান্ত বন্যার সময় বাস করেছিল। এই অঞ্চলটি মুসলিম আমলের গোড়ার দিকে গুরজত্রা নামে পরিচিত ছিল।
আরিফুল ইসলাম
আরিফুল ইসলাম (জন্মঃ ২০ ডিসেম্বর ১৯৯৬) একজন বাংলাদেশী ক্রিকেটার। তার লিস্ট এ ক্রিকেটে অভিষেক খেলাঘর সমাজ কল্যাণ সমিতির হয়ে ২০১৬-১৭ ঢাকা প্রিমিয়ার ডিভিশন ক্রিকেট লিগে ১২ এপ্রিল ২০১৭ সালে। লিস্ট এ ক্রিকেটে অভিষেকের আগে তিনি ২০১৬ আইসিসি অনূর্ধ্ব-১৯ ক্রিকেট বিশ্বকাপে বাংলাদেশ দলে ছিলেন।
রাজস্থানের ইতিহাস
প্রাচীন ইতিহাস
রাজ্যের বুন্দি এবং ভিলওয়ারা জেলায় ৫০০০ থেকে ২,০০,০০০ বছর পর্যন্ত প্রস্তর যুগের সরঞ্জামগুলি পাওয়া গেছে।
রাজস্থানের প্রাচীন সভ্য ইতিহাস ৫০,০০,০০০ বছর পূর্বে ফিরে আসে যখন আজকের ঝুনঝুনু এবং সিকার জেলা এবং দক্ষিণ হরিয়ানের সীমান্তবর্তী জয়পুর জেলার অন্যান্য অঞ্চলগুলিতে মহেন্দ্রগড় এবং রেওয়ারী জেলাগুলির সাথে ব্রহ্মবর্ষের বৈদিক রাজ্যের অংশ গঠিত হয়েছিল। হরিয়ানায়, বৈদিক শ্রীরা বৈদিক ধর্মগ্রন্থ রচনা শুরু করেছিলেন, যা বর্তমান হিন্দু ধর্মের ভিত্তি সানাতন ধর্মের অংশ। শ্রদ্ধেয় সরস্বতী এবং দ্রাদ্বতী নদী তৎকালীন ব্রহ্মবর্ষ রাজ্য গঠন করেছিল। দ্রাদ্বতী নদীটি ভার্গব দ্বারা বৈদিক দ্রাদ্বতী হিসাবে চিহ্নিত। রাজস্থানের কিছু অংশ সিন্ধু সভ্যতার (হরপ্পা) দখলে থাকতে পারে। ১৯৯৯ সালের দিকে উত্তর রাজস্থানের কালীবাঙ্গায় খননের মাধ্যমে হরপ্পা কালের মানুষের বসতিগুলির অস্তিত্ব প্রকাশ পেয়েছিল যে পরে শুকিয়ে গেছে, যা কিছু লোক সরস্বতী বলে বিশ্বাস করে, প্রত্নতাত্ত্বিকরা আশা করেন যে সরস্বতীর অতীতের রহস্য উদ্‌ঘাটন করবে। ভারতে রাজস্থানের ভৌগোলিক অবস্থান বিভিন্ন সাম্রাজ্যের সম্প্রসারণবাদী প্রচেষ্টা দ্বারা এটি প্রভাবিত করা হয়েছে। এটি খ্রিস্টপূর্ব 321-184 খ্রিস্টাব্দের দিকে মৌর্য সাম্রাজ্যের একটি অংশ ছিল।
মধ্যযুগীয় সময়কাল
থাম্ব| বরোলি [[বারোলি মন্দির কমপ্লেক্স|মন্দির কমপ্লেক্সে ঘেটেশ্বর মহাদেব মন্দির। গুরজারা-প্রতিহার রাজবংশ দ্বারা খ্রিস্টীয় দশম থেকে একাদশ শতাব্দীর মধ্যে মন্দিরগুলি নির্মিত হয়েছিল। ]] গুর্জার প্রতিহার সাম্রাজ্য অষ্টম থেকে একাদশ শতাব্দী পর্যন্ত আরব হানাদারদের জন্য বাঁধা হিসাবে কাজ করেছিল। গুজারা-প্রতিহার সাম্রাজ্যের প্রধান সাফল্য পশ্চিম থেকে বিদেশী আক্রমণগুলির সফল প্রতিরোধের মধ্যে রয়েছে, জুনাইদের দিন থেকে শুরু হয়েছিল। ঐতিহাসিক আরসি মজুমদার বলেছেন যে আরব লেখকরা এটি প্রকাশ্যেই স্বীকার করেছিলেন। তিনি আরও উল্লেখ করেছেন যে বিশ্বের ইতিহাসে তাদের দ্রুত অগ্রগতির তুলনায় ভারতের     ঐতিহাসিকরা ভারতে মুসলিম হানাদারদের ধীর অগ্রগতি দেখে অবাক হয়েছেন। এখন সন্দেহ নেই যে গুজারা প্রতিরক্ষা সেনাবাহিনীর শক্তিই সিন্ধু সীমান্ত পেরিয়ে আরবদের অগ্রগতি কার্যকরভাবে প্রতিবন্ধক করেছিল, যা প্রায় ৩০০ বছর ধরে তাদের একমাত্র বিজয়। alt=|বাম|থাম্ব| চিতোরগড় দুর্গ, মধ্যযুগীয় সময়ে নির্মিত ১১৯১সালে পৃথ্বীরাজ চৌহান তারাইনের প্রথম যুদ্ধে আক্রমণকারী মুহাম্মদ ঘোরিকে পরাজিত করেছিলেন। ১১৯২ খ্রিস্টাব্দে, মুহাম্মদ ঘোরি তারাইনের দ্বিতীয় যুদ্ধে পৃথ্বীরাজকে নির্বিচারে পরাজিত করেছিলেন। ১৯৯২ খ্রিস্টাব্দে চৌহানের পরাজয়ের পরে রাজস্থানের একটি অংশ মুসলিম শাসকদের অধীনে আসে। তাদের শক্তির প্রধান কেন্দ্রগুলি ছিল নাগৌড় এবং আজমির। রণথম্ভোরও তাদের অভিযানের মধ্যে ছিল। ত্রয়োদশ শতাব্দীর শুরুতে, রাজস্থানের সর্বাধিক বিশিষ্ট এবং শক্তিশালী রাজ্য ছিল মেওয়ার। রাজপুতরা ভারতে মুসলমানদের আক্রমণকে প্রতিহত করেছিল, যদিও বেশিরভাগ রাজপুত রাজ্যগুলি শেষ পর্যন্ত দিল্লি সুলতানির অধীন হয়েছিল।
মোগল বিজয়
alt=|বাম|থাম্ব|373x373পিক্সেল| [[আকবর কাণ্ড রাজপুত সেনাপতি জাইমাল একটি ব্যবহার অপ্রচলিত বন্ধুকবিশেষ সময় চিতোর অবরোধের (১৫৬৭-১৫৬৮) । ]] মুঘল সম্রাট আকবর সাম্রাজ্যকে রাজপুতনায় সপ্তদশ শতাব্দীতে প্রসারিত করেছিলেন। তিনি চিতোরের বিরুদ্ধে অবরোধ করেছিলেন এবং ১৫৬৮ সালে মেওয়ার রাজ্যকে পরাজিত করেন। তিনিও রণঠম্বরে অবরোধ করেছিলেন এবং একই বছরে সুরজন হাদার বাহিনীকে পরাজিত করেছিলেন। ডান|থাম্ব| রাজপুত শাসক [[প্রতাপ সিংহ|মহারাণ প্রতাপ । মোগল সম্রাট আকবর তাঁর বিরুদ্ধে অনেক অভিযান প্রেরণ করেছিলেন। যাইহোক, তিনি বেঁচে এবং পরিণামে সব এলাকায় নিয়ন্ত্রণ অর্জন মেওয়ার দুর্গে ব্যতীত চিতোর । ]] আকবর রাজপুত শাসকদের আস্থা অর্জনের জন্য বৈবাহিক জোটের ব্যবস্থাও করেছিলেন। তিনি নিজেই রাজপুত রাজকন্যা যোধা বাইকে বিয়ে করেছিলেন। তিনি বিপুল সংখ্যক রাজপুত রাজকুমারকে উচ্চপদ দান করেছিলেন এবং তাদের সাথে সৌহার্দ্যপূর্ণ সম্পর্ক বজায় রেখেছিলেন, যেমন মনরা সিং নামে একজন নররত্নদের  মধ্যে অন্যতম । তবে কিছু রাজপুত শাসক আকবরের আধিপত্য মেনে নিতে প্রস্তুত ছিলেন না এবং স্বতন্ত্র থাকতে পছন্দ করেন। এরকম দুটি শাসক ছিলেন মেওয়ারের উদাই সিংহ এবং মেরওয়ারের চন্দ্রসেন রাঠোর । তারা আকবরের আধিপত্যকে মেনে নেয়নি এবং তাঁর সাথে অবিরাম যুদ্ধে লিপ্ত ছিল। এই সংগ্রাম উদয় সিংহের উত্তরসূরি রানা প্রতাপ চালিয়েছিলেন। তাঁর সেনাবাহিনী হলদিঘাটির যুদ্ধে আকবরের সেনাদের সাথে সাক্ষাত হয় যেখানে তিনি পরাজিত হয়ে আহত হন। তার পর থেকে তিনি বারো বছর ধরে ঐক্যবদ্ধ ছিলেন এবং সময়ে সময়ে মুঘলদের আক্রমণ করেছিলেন।
রাজপুত শাসকরা যখন মধ্যযুগীয় সময়ে আক্রমণকারীদের কাছে হেরে যায়, তখন মহিলারা তাদের পবিত্রতা ও আত্ম-সম্মান রক্ষার ইঙ্গিত হিসাবে জওহর নামে এক রীতিমতো আত্মহত্যা করে রীতিমতো আত্মহত্যা করত।
মারাঠা সাম্রাজ্য
গোড়ার দিকে ১৭০০ সাল থেকে, মারাঠা সাম্রাজ্য উত্তরে বিস্তৃত হয়, নেতৃত্বে শুরু হয় পুনের পেশোয়া  বাজি রাও দের  দ্বারা । এই সম্প্রসারণটি শেষ পর্যন্ত রাজপুতদের সংস্পর্শে নতুন প্রতিষ্ঠিত মারাঠা সাম্রাজ্য নিয়ে আসে। রাজস্থান হোলকার এবং সিন্ধিয়ার সামরিক নেতৃত্বে মারাঠাদের দ্বারা বহু আক্রমণ করেছিল।
ব্রিটিশ ঐপনিবেশিক সময়কাল (১৮৫৮-১৯৪৭ খ্রিষ্টাব্দ)
থাম্ব| [[জয়পুর, প্রিন্সিপাল স্ট্রিট, খ্রিষ্টাব্দ। ১৮৭৫ ]] এই অঞ্চলে ব্রিটিশ ইস্ট ইন্ডিয়া কোম্পানির আগমনের ফলে কিছু কিছু ভৌগোলিক, সাংস্কৃতিক, অর্থনৈতিক ও ঐতিহাসিকভাবে বিভিন্ন অঞ্চলকে প্রশাসনিক উপাধি দেওয়া হয়েছিল, যা কখনও রাজপুতানা এজেন্সি নামে একটি সাধারণ রাজনৈতিক পরিচয় ভাগ করে নিতে পারেনি। এটি একটি উল্লেখযোগ্য শনাক্তকারণ ছিল, পরে রাজপুতানা প্রদেশে সংশোধন করা হয়েছিল এবং ১৯৪৯ সালে রাজস্থানের নাম পরিবর্তনের আগ পর্যন্ত স্থায়ী হয়েছিল। সংস্থাগুলি আনুষ্ঠানিকভাবে বিভিন্ন সত্তাকে স্বীকৃতি দিয়েছে, যদিও সূত্রের বিবরণগুলির সাথে দ্বিমত পোষণ করে, এবং এর মধ্যে রয়েছে কেবল ব্রিটিশদের নিয়ন্ত্রণাধীন একমাত্র অঞ্চল আজমির-মেরওয়ারা। এই বিভিন্ন অঞ্চলগুলির মধ্যে, বিংশ শতাব্দীর গোড়ার দিকে মারোয়ার এবং জয়পুর সর্বাধিক তাৎপর্যপূর্ণ ছিল, যদিও এটি মেওয়ায়ারই ছিলেন রাজপুতানার প্রতি অনুরাগী কোম্পানির কর্মচারী জেমস টডের কাছ থেকে বিশেষ মনোযোগ অর্জন করেছিলেন এবং লোকদের মধ্যে প্রায়শই অসাধারণভাবে লেখালেখি করেছিলেন, ইতিহাস এবং সামগ্রিকভাবে ভূগোল।
স্থানীয় স্বায়ত্তশাসন এবং মারাঠা এবং পিন্ডারি অবনতির হাত থেকে রক্ষার বিনিময়ে ব্রিটিশ সার্বভৌমত্বকে স্বীকৃতি দিয়ে ১৯ শতকের গোড়ার দিকে এই সংস্থা ও এই বিভিন্ন রাজপুত্র ও প্রধানত সত্তার মধ্যে জোটবদ্ধতা তৈরি হয়েছিল। মুঘল ঐতিহ্য অনুসরণ করে এবং আরও গুরুত্বপূর্ণভাবে এর কৌশলগত অবস্থানের কারণে আজমির ব্রিটিশ ভারতের একটি প্রদেশে পরিণত হয়, যখন স্বায়ত্তশাসিত রাজপুত রাজ্যগুলি, টঙ্ক রাজ্যগুলির, এবং ভারতপুর, ধোলপুরের জাট রাজ্যগুলিকে রাজপুতানা এজেন্সিতে সংগঠিত করা হয়েছিল। ১৮১৭-১৮ সালে ব্রিটিশ সরকার প্রায় সমস্ত রাজ্য রাজপুতানার সাথে জোটের চুক্তি সম্পাদন করে। এভাবেই রাজস্থানের উপরে ব্রিটিশ শাসন শুরু হয়, যার নাম রাজপুতানা।
স্বাধীনতা-উত্তর (১৯৪৭ খ্রিষ্টাব্দ - বর্তমান)
থাম্ব| ১৯৪৮ সালের ১২এপ্রিল [[উদয়পুর|উদয়পুরে অনুষ্ঠিত অনুষ্ঠানে রাজস্থান ইউনিয়ন পুনর্গঠন, যা উদয়পুরের মহারাণা নতুন রাজপ্রমুখ হয়ে ওঠে, জওহরলাল নেহেরু ইউনিয়নের প্রিমিয়ার মানিক লাল ভার্মার কাছে আনুগত্যের শপথ গ্রহণ করেছিলেন। ]] রাজস্থানের নাম সম্ভবত টড জনপ্রিয় করেছিলেন এবং তাঁর জীবদ্দশায় কিছু লোক বিশ্বাস করেছিলেন যে তিনি এটি তৈরি করেছিলেন। যদিও তিনি দাবি করেছিলেন যে এটি এই অঞ্চলের শাস্ত্রীয় নাম, তবে এই শব্দটি প্রথমে ১৭৫৭সাল থেকে প্রাপ্ত একটি শিলালিপিতে লিপিবদ্ধ হয়েছিল এবং তাঁর সময়ে এটি জনপ্রিয় হয়ে উঠেছে।
আজকের সময়ে নির্ধারিত হতে রাজস্থান গঠনে এটি সাতটি পর্যায় নিয়েছিল। ‘১৯৪৮ সালের মার্চ মাসে আলওয়ার, ভরতপুর, ধৌলপুর এবং করৌলির সমন্বয়ে মাতস ইউনিয়ন গঠিত হয়েছিল। এছাড়াও, 1948 সালের মার্চ মাসে বাঁশওয়ারা, বুন্দি, ডুঙ্গারপুর, জালাওয়ার, কিশানগড়, কোটা, প্রতাপগড়, শাহপুরা এবং টঙ্ক ভারতীয় ইউনিয়নে যোগদান করে এবং রাজস্থানের একটি অংশ গঠন করে। 1948 সালের এপ্রিল মাসে উদয়পুর রাজ্যে যোগদান করে এবং উদয়পুরের মহারাণাকে রাজপ্রমুখ করা হয় । সুতরাং, 1১৯৪৮ সালে দক্ষিণ এবং দক্ষিণ-পূর্বাঞ্চলীয় রাজ্যের সংহতি প্রায় সম্পূর্ণ হয়েছিল। তবুও ভারত থেকে তাদের স্বাধীনতা বজায় রাখা ছিল জয়পুর রাজ্য এবং বিকারের, যোধপুর এবং জয়সালমারের মরুভূমি। সুরক্ষা দৃষ্টিকোণ থেকে দাবি করা হয়েছিল যে মরুভূমির রাজ্যগুলি নতুন জাতির সাথে সংহত হয়েছে তা নিশ্চিত করা নতুন ভারতীয় ইউনিয়নের পক্ষে অত্যাবশ্যক। রাজকুমারা অবশেষে প্রবেশের উপকরণে স্বাক্ষর করতে সম্মত হন এবং 1949 সালের মার্চ মাসে বিকেনার, যোধপুর, জয়সালমির এবং জয়পুরের রাজ্যগুলি অনুমোদিত হয়। এবার, জয়পুরের মহারাজা দ্বিতীয় মন সিংহকে রাজ্যের রাজপ্রমুখ করা হয়েছিল এবং জয়পুর এর রাজধানীতে পরিণত হয়েছিল। পরবর্তীতে ১৯৪৯ সালে, ভরতপুর, আলওয়ার, করুলী এবং ধোলপুরের পূর্ববর্তী রাজ্যগুলির সমন্বয়ে যুক্তমৎস  রাজ্যকে অন্তর্ভুক্ত করা হয়। ২ জানুয়ারী, ১৯৫০, সংযুক্ত রাজস্থানের ১৮ টি রাজ্য সিরোহির সাথে একীভূত হয়ে আবু ও দিলওয়ারা ছেড়ে বৃহত্তর বোম্বে এবং এখন গুজরাটের অংশ হয়ে যায়।
গুরুমুখ নিহাল সিং রাজস্থানের প্রথম রাজ্যপাল হিসাবে নিযুক্ত হন। ১৯৪৭ সালের ৭ এপ্রিল হিরালাল শাস্ত্রী রাজ্যের প্রথম মনোনীত মুখ্যমন্ত্রী ছিলেন । ১৯৫১ সালের ৩ মার্চ টিকা রাম পালিওয়াল প্রথম নির্বাচিত মুখ্যমন্ত্রী হওয়ার আগে তিনি পদে আরও দুজন মনোনীত ধারক দ্বারা পদস্থ হন।
১৯৫৬ সালের নভেম্বরে স্টেটস রি-অর্গানাইজেশন অ্যাক্টের বিধান অনুসারে আজমির রাজ্যর পূর্ব অংশ 'সি' রাজ্য, আবু রোড তালুক, সিরোহি রাজপরিবারের পূর্ব অংশ (যা পূর্ব বোম্বেতে মিশে গিয়েছিল), রাজ্য ও সুনেল-ত্প্পা অঞ্চল প্রাক্তন মধ্যভারতের রাজস্থানের সাথে একীভূত হয়েছিল এবং জালাওয়ারের সিরোহি উপজেলা মধ্য প্রদেশে স্থানান্তরিত হয়েছিল। এভাবে বিদ্যমান সীমানা দেওয়া রাজস্থান। উত্তরপ্রদেশ, মধ্য প্রদেশ এবং বিহার রাজ্যগুলির আরও পুনর্গঠনের সাথে আজ রাজস্থান ভারতীয় প্রজাতন্ত্রের বৃহত্তম রাষ্ট্র হয়ে উঠেছে।
পূর্বের রাজ্যের রাজকুমারগণকে তাদের আর্থিক বাধ্যবাধকতা পালনে সহায়তা করার জন্য প্রাইভেট পার্স এবং সুযোগ সুবিধার আকারে সাংবিধানিকভাবে সুদর্শন পারিশ্রমিক দেওয়া হয়েছিল। ১৯৭০ সালে, ইন্দিরা গান্ধী, যিনি তৎকালীন ভারতের প্রধানমন্ত্রী ছিলেন, ১৯৭১ সালে বিলুপ্ত হওয়া প্রাইভেট পার্সগুলি বন্ধ করার জন্য স্বল্প ব্যয় শুরু করেছিলেন। প্রাক্তন রাজকুমারীদের মধ্যে অনেকে এখনও মহারাজের উপাধি ব্যবহার করে চলেছেন, তবে পদবি চিহ্ন হিসাবে স্থিতি চিহ্ন ছাড়া অন্য কিছু শক্তি রয়েছে । অনেক মহারাজগন এখনও তাদের প্রাসাদগুলি ধরে রেখে লাভজনক হোটেলগুলিতে রূপান্তর করেছেন, আবার কেউ কেউ রাজনীতিতে ভাল করেছেন। গণতান্ত্রিকভাবে নির্বাচিত সরকার মুখ্যমন্ত্রীকে তার কার্যনির্বাহী প্রধান হিসাবে এবং রাজ্যপালকে রাজ্য প্রধান হিসাবে পরিচালনা করে। প্রতাপগড়ের নতুন জেলা সহ বর্তমানে ৩৩ টি জেলা, ১০৫ টি মহকুমা, ৩, ৮৯৯ টি গ্রাম, ২৪১ টি তহসিল এবং রাজস্থানের ২২২ টি শহর রয়েছে।
বিষাদ-সিন্ধু
কাহিনীসংক্ষেপ
এটি কাব্যিক শৈলীতে রচিত এবং এতে অনেক নাটকীয় পর্ব রয়েছে। এসময় বাংলা উপন্যাস লেখার চল খুব বেশি ছিল না। মীর মশাররফ হোসেনসহ অন্যান্য লেখকরা এসময় বাংলা উপন্যাসের ধারা সৃষ্টি করছিলেন। তৎকালীন রীতি অনুযায়ী এই উপন্যাস সাধু ভাষায় লেখা হয়েছে। অনেক বাঙালি মুসলিম এই বইকে ধর্মীয় জ্ঞানে শ্রদ্ধা করে থাকেন, বিশেষত প্রত্যন্ত অঞ্চলে।
নগাঁও লোকসভা কেন্দ্র
বিধানসভা খণ্ডসমূহ
নগাঁও লোকসভা সমষ্টির অন্তর্গত বিধান সভা সমষ্টিসমূহ নিম্নে উল্লেখ করা হল:
উইলিয়াম স্টার্ন
উইলিয়াম স্টার্ন (২৯ এপ্রিল ১৯৭১ – ২৭ মার্চ ১৯৩৮) একজন জার্মান মনোবিজ্ঞানী এবং দার্শনিক ছিলেন, যার জন্ম নাম লুই উইলিয়াম স্টার্ন। তিনি ব্যক্তিস্বাতন্ত্রিক মনোবিজ্ঞানের বিকাশের জন্য পরিচিত যেখানে পরিমাপযোগ্য ব্যক্তিত্বকেন্দ্রিক-প্রলক্ষণগুলোর (চরিত্র নির্ধারক বিশেষ বৈশিষ্ট্য) পরীক্ষণের মাধ্যমে ব্যক্তির উপর সেই সাথে প্রতিটি ব্যক্তির মধ্যে আমিত্বের তথা সত্তার সৃষ্টিতে এই প্রলক্ষণগুলোর যে মিথষ্ক্রিয়া তার উপর জোর দেওয়া হয়েছিল।
স্টার্ন বুদ্ধ্যঙ্ক বা আইকিউ শব্দটি উদ্ভাবন করেন। শব্দের তীক্ষ্মতার পরিবর্তন একজন মানুষের মধ্যে কেমন উপলব্ধির তৈরি করে সেই বিষয়টি অধ্যয়নের একটি নতুন উপায় হিসেবে তিনি স্বর পরিবর্তক নামের একটি যন্ত্রের আবিষ্কার করেছিলেন। স্টার্ন বার্লিন বিশ্ববিদ্যালয়ে হারমান এবিংহাউসের অধীনে মনোবিজ্ঞান এবং দর্শন নিয়ে পড়াশোনা করেন এবং দ্রুতই সেখান থেকে ব্রেসলাউ বিশ্ববিদ্যালয়ের শিক্ষাতার কাজে স্থানান্তরিত হন। পরে তিনি হামবুর্গ বিশ্ববিদ্যালয়ে অধ্যাপক পদে নিযুক্ত হন।
কর্মজীবন চলাকালীন স্টার্ন বিভেদী মনোবিজ্ঞান, ক্রিটিক্যাল পার্সোনালিজম, ফরেনসিক মনোবিজ্ঞান, এবং বুদ্ধিমত্তার পরীক্ষণের মতো মনোবিজ্ঞানের নতুন নতুন ক্ষেত্রগুলোর পথিকৃত অনেক বই লিখেছেন। স্টার্ন শিশু মনোবিজ্ঞান ক্ষেত্রটিতেও একজন অগ্রগামীর ভূমিকা পালন করেন। উইলিয়াম স্টার্ন এবং সহধর্মিনী ক্লারা জোসেফি স্টার্ন এই দম্পতি ১৮ বছর ধরে পরিশ্রম করে তাদের ৩ সন্তানের জীবনের উপর বিশদভাবে নির্ভুল রোজনামচা লিখে রাখতেন। এই খতিয়ানগুলো পরে তিনি বেশ কয়েকটি বই লেখার কাজে ব্যবহার করেছিলেন। সময়ের তুলনায় এটা যে শিশু মনোবিজ্ঞানের বিকাশে এক অভূতপূর্ব দৃষ্টিভঙ্গি এর মাধ্যমে সেটা সুস্পষ্টভাবে বোঝা যায়।
ব্যক্তিগত জীবন
১৮৭১ সালের ২৯ এপ্রিল স্টার্ন জার্মানির বার্লিনে রোজা এবং জোসেফ স্টার্ন (১৮৩৭-১৮৯০) দম্পতির পরিবারে জন্মগ্রহণ করেন। বাবা-মা তাদের একমাত্র সন্তানের নাম লুইস উইলিয়াম রাখেন, কিন্তু পরে স্টার্ন তার নামের প্রথম পদটি বাদ দেন এবং কেবল উইলিয়াম নামে পরিচিত হন। স্টার্নের বাবার বার্লিনে একটি ছোট ডিজাইনের স্টুডিও ছিল, যদিও ব্যবসাটি খুব একটা সফল হয়নি। জোসেফ তার পরিবারের জন্য যৎসামান্য অর্থকড়ি রেখেই ১৮৯০ সালে এমন এক সময়ে পরলোকগত হন যখন উইলিয়াম বিশ্ববিদ্যালয়ে পড়াশোনা করেছিলেন। ফলে অসুস্থ মায়ের দেখভালের জন্য ১৮৯৬ সালে তার মৃত্যুর পূর্ব পর্যন্ত স্টার্নকে ছাত্র পড়িয়ে অর্থোপার্জন করতে হয়েছিল।
ইনফ্লুয়েঞ্জা ভাইরাস
thumb|right|ইনফ্লুয়েঞ্জা ভাইরাস ইনফ্লুয়েঞ্জা ভাইরাস অর্থোমিক্সোভিরিডি (Orthomyxoviridae) পরিবারের একটি ভাইরাস, যা ইনফ্লুয়েঞ্জা রোগের জন্য দায়ী। বিভিন্ন সময়ে এটা লক্ষ লক্ষ মানুষের মৃত্যুর কারণ হিসেবে চিহ্নিত হয়ে এসেছে। ১৯১৮ থেকে ১৯১৯ সাল সময়ে ইনফ্লুয়েঞ্জাতে বিশ্বব্যাপি প্রায় ৬ কোটি মানুষ মারা যায়। ভয়াবহ এই মহামারীকে তখন নাম দেওয়া হয় "স্প্যানিশ ফ্লু"। এরপর বিভিন্ন সময়ে নতুন নতুন ইনফ্লুয়েঞ্জা ভাইরাসের উদ্ভব হয়েছে যা বিশ্বব্যাপি মানব মৃত্যুর কারণ বলে চিহ্নিত করা হয়েছে। একই ভাইরাসের বিভিন্ন রূপ মানুষ, পাখি, শূকর প্রভৃতি জীব প্রজাতীকে নিজের পোষক রূপে ব্যবহার করতে পারে। ইনফ্লুয়েঞ্জা ভাইরাসের সব চাইতে ভয়াবহ ক্ষমতা হচ্ছে নিজের পোষক পরিবর্তনের ক্ষমতা। নতুন পোষক প্রজাতীতে ইনফ্লুয়েঞ্জার বিরুদ্ধে প্রতিরোধক ব্যবস্থা না থাকায় সেটি দ্রুত শরীরে স্থান করে নেয়, প্রজাতীর অন্যান্য সদস্যদের আক্রান্ত করে এবং পোষকের মৃত্যুর কারণ হিসেবে নিজেকে প্রতিষ্ঠিত করে।
সংক্রমনের ইতিহাস
গ্রিক বিজ্ঞানী হিপোক্রেটিস প্রথম ২৪,০০ বছর আগে ইনফ্লুয়েঞ্জা রোগের লক্ষণ লিপিবদ্ধ করেন। এরপর বিশ্বব্যাপি ইনফ্লুয়েঞ্জা ঘটিত নানা মহামারী ঘটার প্রমাণ রয়েছে। সবচাইতে ভয়ঙ্কর মহামারী হয়েছিল ১৯১৮-১৯১৯ সালের দিকে। তখন বিশ্বব্যাপি সংঘটিত এই মহামারীর নাম দেওয়া হয় "স্প্যানিশ ফ্লু"। এই একবছরে প্রায় ৫ কোটি মানুষের মৃত্যু ঘটে। এর জন্য দায়ী ছিল ইনফ্লুয়েঞ্জা ভাইরাসের টাইপ এ (Type A, H1N1)। ইনফ্লুয়েঞ্জা ভাইরাস দ্বারা (Type A H2N2) ১৯৫৭-১৯৫৮ এর দিকে এশিয়াতে একটি মহামারীতে প্রায় ১০ থেকে ১৫ লক্ষ মানুষ মারা যায়। এই মহামারীর নাম ছিল "এশীয় ফ্লু"। ১৯৬৮-১৯৬৯ এ H3N2 ঘটিত মহামারীতে ৭.৫ থেকে ১০ লক্ষের মত মানুষ মারা যায়।
নতুন সহস্রাব্দে ইনফ্লুয়েঞ্জা এ ভাইরাসের নতুন যে ধরন দেখা যায় তা হল H5N1, যা এভিয়ান ইনফ্লুয়েঞ্জা নামে ব্যাপক পরিচিত পায়। মানুষের তেমন একটা ক্ষতি না করলেও পাখি হতে উদ্ভব হওয়ায় কারণে ব্যাপক সংখ্যাক মুরগী এই সময় হত্যা করা হয়। এতে ব্যবসা বাণিজ্যের ব্যাপক ক্ষতি হয়। অতি সম্প্রতি (এপ্রিল ২০০৯) মেক্সিকোতে শূকর হতে উদ্ভব হওয়া সোয়াইন ফ্লুতে বিশ্বব্যাপি কয়েকটি মৃত্যুর খবর পাওয়া গেছে। এটি পুরোনো H1N1 ইনফ্লুয়েঞ্জা ভাইরাস যার বিরুদ্ধে মানুষের কোন প্রতিরোধ ব্যবস্থা গড়ে উঠেনি। বিশ্ব স্বাস্থ্য সংস্থা নতুন এই ভাইরাসের উদ্ভব নিয়ে গভীর ভাবে চিন্তিত।
ইনফ্লুয়েঞ্জা ভাইরাসের ধরন
তিন ধরনের ইনফ্লুয়েঞ্জা ভাইরাস চিহ্নিত করা হয়েছে। সেগুলো হল টাইপ এ, বি ও সি। টাইপ এ পাওয়া যা পাখি, শূকর, ঘোড়া এবং সীলের। এগুলোর মাঝে ইনফ্লুয়েঞ্জা এ সব চাইতে ভয়ংকর। বিশ্বব্যাপি ইনফ্লুয়েঞ্জা এ ভাইরাস কয়েকটি মহামারীর কারণ হিসেবে চিহ্নিত হয়েছে। ইনফ্লুয়েঞ্জা বি ভাইরাস মাঝে মাঝে কিছু মহামারীর জন্য দায়ী হলেও ইনফ্লুয়েঞ্জা সি ভাইরাস তেমন ক্ষতিকর নয়।
ভাইরাস কনিকার গঠন
ইনফ্লুয়েঞ্জা ভাইরাসের ভিরিয়ন গোলাকার, ব্যাস ৮০-১২০ ন্যানোমিটার। এর গঠনে মোট নয়টি প্রোটিন আছে। সামগ্রিক ভাবে ইনফ্লুয়েঞ্জা ভাইরাসের কনিকার ১% আরএনএ, ৭৩% প্রোটিন, ২০% লিপিড ও ৬% কার্বোহাইড্রেট (শর্করা)। ইনফ্লুয়েজা ভাইরাসের কণিকা একটি আবরন বা এনভেলপ দ্বারা আবৃত থকে।
ভাইরাসের প্রোটিনগুলোর মাঝে তিনটি এর আরএনএর সাথে যুক্ত থাকে, এগুলোকে রাইবো নিউক্লিয়প্রোটিন/আরএনপিবলা হয়। তিনটি বৃহৎ প্রোটিন এই আরএনপিগুলোর সাথে যুক্ত থাকে। ম্যাট্রক্স প্রোটিন M1 ভাইরাসের এনভেলপের নিচে ম্যাট্রিক্স গঠন করে। বাকি দুইটি প্রোটিন হিমাগ্লুটিনিন ও নিউরামিনিডেজ ভাইরাসের এনভেলপ ভেদ করে বাহিরের দিকে উম্মুক্ত থাকে।
হিমাগ্লুটিনিন
হিমাগ্লুটিনিন ভাইরাসের জন্য অত্যন্ত গুরুত্বপূর্ণ। প্রথমত, এটির সাহায্যেই ইনফ্লুয়েঞ্জা ভাইরাস তার পোষক কোষের সাথে যুক্ত হয়। অন্যদিকে জীবের ইমিউনসিস্টেম প্রধানত এই হিমাগ্লুটিনিন প্রোটিনের বিরুদ্ধেই অ্যান্টিবডি তৈরি করে। যেই দেহে হিমাগ্লুটিনিনের বিরুদ্ধে অ্যান্টিবডি আছে তার দেহে ইনফ্লুয়েঞ্জা ভাইরাস প্রবেশ করলে অ্যান্টিবডি হিমাগ্লুটিনিনকে দেহ কোষে প্রবেশে বাধা দেয়।
হিমাগ্লুটিনিনের উপর ভিত্তি করে ইনফ্লুয়েঞ্জা ভাইরাসকে ১৫ টি সাবটাইপে (H1-H15) ভাগ করা হয়। এগুলোকে করা হয় H1, H2 এভাবে চিহ্নিত করা হয়। Influenza Type A H5 লিখলে বুঝতে হবে ভাইরাসটি ইনফ্লুয়েঞ্জা টাইপ এ এবং এর সবটাইপ হিমাগ্লুটিনিন নম্বর ৫।
নিউরামিনিডেজ
নিউরামিনিডেজ একটি এনজাইম। এটির সাহায্যে ইনফ্লুয়েঞ্জা ভাইরাস পোষক কোষ হতে সংখ্যাবৃদ্ধির পরে বেরিয়ে আসে। নিউরামিনিডেজ এর উপর ভিত্তি করে ইনফ্লুয়েঞ্জা ভাইরাসকে মোট ৯ টি সাবটাইপ (N1-N9) করা হয়। কোন ইনফ্লুয়েঞ্জা এ ভাইরাসের সাবটাইপ নিউরামিনিডেজ ১ হলে তাকে লেখা হয় Influenza A N1.
যেহেতু বেশিরভাগ ইনফ্লুয়েঞ্জা ভাইরাসেই (ইনফ্লুয়েঞ্জা ভাইরাস সি তে নিউরামিনিডেজ থাকে না) হিমাগ্লুটিনিন ও নিউরামিনিডেজ থাকে তাই এদের উভয়কেউ উল্লেখ করা হয়। যেমন এভিয়ান ইনফ্লুয়েঞ্জা ভাইরাসের টাইপ হল এ এবং সাবটাইপ H5N1 তাই এটিকে লেখা হয় Influenza A H5N1।
মানুষের মাঝে পাওয়া ইনফ্লুয়েঞ্জা ভাইরাসগুলোতে চারটি হিমাগ্লুটিনিন (H1, H2, H3 ও H5) ও দুইটি নিউরামিনিডেজ (N1 ও N2) পাওয়া গেছে।
নিউক্লিক এসিড
এর নিউক্লিক এসিড এক সূত্রক আরএনএ। ভাইরাসটির আরএনএ মোট আটটি খন্ড বিশিষ্ট এবং নেগেটিভ সেন্স। জিনোমের আকার ১৩.৬ কিলো বেস পেয়ার।
সংক্রমন ও ভাইরাসের সংখ্যা বৃদ্ধি
ইনফ্লুয়েঞ্জা ভাইরাস আক্রান্ত মানুষ অথবা প্রানীর হাচি বা কাশির মাধ্যমে নির্গত কণার দ্বারা ছড়ায়। এই কণা গুলোকে ড্রপলেটও বলা হয় কারণ এগুলোর ব্যাস প্রায় ১০ মাইক্রোমিটার হয়ে থাকে। ছোট ছোট এই কণা গুলো বাতাসের ভাসতে পারে এবং এভাবেই আশে পাশের মানুষ বা প্রাণীকে আক্রান্ত করে।
যখন ইনফ্লুয়েঞ্জা ভাইরাস সুস্থ প্রাণীর (মানুষ, শূকর, পাখি প্রভৃতি) শ্বসনযন্ত্রের উপরের অংশে পৌছে সেখানের এপিথেলিয়াল (আবরনী) কোষের রিসেপ্টর অণুর সাথে ভাইরাস পৃষ্টের হিমাগ্লুটিনিন (Hemagglutinin) প্রোটিনের সংযোগ স্থাপিত হয়। এই হিমাগ্লুটিনিন এখানে লিগান্ড হিসেবে কাজ করে। দেহের কোন কোষ পৃষ্টের যে অণুর সাথে বাহির থেকে আসা অন্য বস্তুর (কোন অনু, ব্যাক্টেরিয়া বা ভাইরাস প্রভৃতি) সংযোগ হয় তাকে রিসেপ্টর (Receptor) বলা হয়। আর বাহির থেকে আসা বস্তুর যে অংশ রিসেপ্টরের সাথে যুক্ত হয় তাকে বলে লিগান্ড। ইনফ্লুয়েঞ্জা ভাইরাসের ক্ষেত্রে এই রিসেপ্টর হচ্ছে আপার রেস্পিরেটরি ট্রাক্টের এপিথেলিয়াল কোষের সায়ালিক এসিড।
রিসেপ্টর-লিগান্ডের সংযোগের পরপরই ভাইরাসের এনভেলপ এবং প্রানীর শ্বাসনালীর এপিথেলিয়াল কোষের কোষ ঝিল্লীর মিলে যায়। ফলে ভাইরাসটি প্রানীকোষের অভ্যন্তরে এন্ডোসাইটোসিসের মাধ্যমে প্রবেশ করে।
নতুন ভাইরাসগুলো নির্গত হয়ে আশে পাশে যেই সব কোষের গায়ে সায়ালিক এসিড রিসেপ্টর পায় সেগুলোকে আবার আক্রমণ করে এবং একই প্রক্রিয়ার পুনরাবৃত্তি হয়।
ইনফ্লুয়েঞ্জার লক্ষন
দ্বিতীয়ত, ইনফ্লুয়েঞ্জা নিউমোনিয়া পর্যায়ে গড়াতে পারে। সাধারণত যাদের অনেকদিন ধরে কোন রোগ আছে বা গর্ভবতি মহিলারা অধিক আক্রান্ত হয়। অনেকক্ষেত্রেই ভাইরাল নিউমোনিয়ার সাথে সাথে ব্যাক্টেরিয়াল নিউমোনিয়াও হতে পারে।
ভাইরাসের বিবর্তন ও নতুন মহামারীর উদ্ভব
ইনফ্লুয়েঞ্জা ভাইরাস মানুষ, পাখি, শূকর, সীল প্রভৃতি প্রাণীতে পাওয়া যায়। বেশির ভাগ ক্ষেত্রেই এটা প্রাণীতে তেমন রোগ করতে পারে না। তবে ইনফ্লুয়েঞ্জা ভাইরাস তার জিনোমে পরিবর্তনের মাধ্যমে নতুন রূপ নিতে পারে। সাধারণত দুই পদ্ধতিতে ইনফ্লুয়েঞ্জা ভাইরাসের জিনোমে পরিবর্তন আসে। প্রথমত, অ্যান্টিজেনিক সিফট ও দ্বিতীয়ত অ্যান্টিজেনিক ড্রিফট।
অ্যান্টিজেনিক সিফট
ইনফ্লুয়েঞ্জা ভাইরাস একটি আরএনএ ভাইরাস যার আরএনএ আট খণ্ডে খন্ডিত। সাতটি খন্ড হতে সাতটি প্রোটিন এবং অবশিষ্ট খন্ড হতে দুইটি প্রোটিন তৈরি হয়।
সাধারণত মানুষের দেহে যেই ইনফ্লুয়েঞ্জা ভাইরাস থাকে তা অন্যপ্রাণী যেমন শূকর বা পাখির কোষে ঢুকবার সম্ভবনা খুবই কম। ধরা যাক শূকরের দেহ কোষে মানুষকে আক্রান্তকারী ইনফ্লুয়েঞ্জা ভাইরাস কোন ক্রমে ঢুকে পড়ল এবং একই কোষে শূকরকে আক্রান্তকারী ইনফ্লুয়েঞ্জা ভাইরাসও ছিল। তখন সম্ভবনা থাকে যে হয়ত কোন ভাবে সংখ্যা বৃদ্ধির সময় মানুষের ইনফ্লুয়েঞ্জা ভাইরাসের এক বা একাধিক খন্ড শূকরের ইনফ্লুয়েঞ্জা ভাইরাসে ঢুকে গেল বা উলটোটা। সাধারনত, এমন ঘটলে যে নতুন ভাইরাস তৈরি হয় তা অধিকাংশক্ষেত্রেই সংক্রমন করতে পারে না। তবে সম্ভবনা থেকে যায় এমন নতুন ইনফ্লুয়েঞ্জা ভাইরাসের উদ্ভবের যা মূলত শূকরের কিন্তু তা মানুষকে আক্রান্ত করতে পারে। এই নতুন ভাইরাসটি তখন মানুষের দেহ কোষে সংখ্যা বৃদ্ধি করতে পারবে এবং ফ্লু বা ইনফ্লুয়েঞ্জা ঘটাবে।
এভাবে নতুন ইনফ্লুয়েঞ্জা ভাইরাসের উদ্ভব হওয়াকে বলে অ্যান্টিজেনিক সিফট্‌। এমনটাই ঘটেছিল এভিয়ান ইনফ্লুয়েঞ্জার ক্ষেত্রে। তখন শূকরের কোষে মানুষ ও পাখির ইনফ্লুয়েঞ্জা ভাইরাস ঢুকে পড়েছিল। ফলাফলে মানুষকে আক্রান্ত করতে সক্ষম একটি নতুন এভিয়ান ইনফ্লুয়েঞ্জা ভাইরাসের উদ্ভব হয়। যেহেতু, এই ভাইরাসটি পূর্বে মানুষকে আক্রমণ করেনি ফলে মানুষের ইমিউন সিস্টেমের নিকট এই ভাইরাস অপরিচিত ছিল। দেহ যথাসময়ে ভাইরাসের বিরুদ্ধে ব্যবস্থা নিতে ব্যর্থ হওয়ায় এভিয়ান ইনফ্লুয়েঞ্জা ছড়িয়ে পড়ে।
ভাইরাস সনাক্তকরণ
রোগীর দেহে ইনফ্লুয়েঞ্জা ভাইরাসের উপস্থিতি সনাক্তকরণের জন্য প্রথমত দেহে ইনফ্লুয়েঞ্জার বিরুদ্ধে তৈরি হওয়া অ্যান্টিবডির উপস্থিতি দেখা হয়। এটা সাধারণত এলাইসা পদ্ধতিতে।
বর্তমানে রোগীর দেহের ভাইরাসের উপস্থিতি ও সংখ্যাও নির্ধারণ করা সম্ভব হয়েছে রিয়েল টাইম পিসিআর এর মাধ্যমে। এক্ষেত্রে প্রথমে রোগীর কফ বা এই জাতীয় শ্বসনতন্ত্রের তরল সংগ্রহ করা হয়। তারপর সেগুলো হতে ভাইরাসের আরএনএ সংগ্রহ (RNA Extraction) করা হয়। তারপর রিভারস ট্রান্সক্রিপসনের দ্বারা আরএনএকে ডিএনএতে রুপান্তরিত করে রিয়েল টাইম পিসিআর করা হয়। যদি স্যাম্পলে ভাইরাস থেকে থাকে তবে তার উপস্থিতি ও সংখ্যা পাওয়া যায়। পুরো কাজটই একদিনের মাঝেই করা সম্ভব।
প্রতিরোধ
ব্যাক্টেরিয়া ঘটিত রোগ প্রতিরোধের জন্য যেমন অ্যান্টিবায়োটিক আছে সেইরকম কোন অ্যান্টিভাইরাস ভাইরাস জনিত রোগের বিরুদ্ধে এখন পর্যন্ত পাওয়া যায় নি। অল্প কিছু ঔষুধ আছে যারা ইনফ্লুয়েঞ্জার বিরুদ্ধে লড়তে শরীরকে সাহায্য করতে পারে। যেমন, ওসেলটামিভির ও যানামিভির।
ওসেলটামিভির
ওসেলটামিভির একটি নিউরামিনিডেজ ইনহিভিটর। এটি নতুন ইনফ্লুয়েঞ্জা ভাইরাসকে পোষক কোষ হতে বের হতে দেয় না। জার্মানির বিখ্যাত রচ্‌ (Roche) ঔষুধ কম্পানি ওসেলটামিভিরকে টামিফ্লু নামে বাজারজাত করে থাকে।
যানামিভির
ওসেলটামিভিরের মত যানামিভিরও একটি নিউরামিনিডেজ ইনহিভিটর। এটিকে রেলেঞ্জা নামে বাজারজাত করা হয়।
আর্থার কর্ণবার্গ
আর্থার কর্ণবার্গ চিকিৎসাবিজ্ঞানে নোবেল পুরস্কার বিজয়ী একজন মার্কিন প্রাণরসায়নবিদ।
প্রাথমিক জীবন
কর্ণবার্গ নিউ ইয়র্ক সিটিতে এক ইহুদি পরিবারে জন্মগ্রহণ করেন। তিনি আব্রাহাম লিঙ্কন হাই স্কুল এবং নিউ ইয়র্ক সিটির সিটি কলেজে পড়াশোনা করেন। তিনি ১৯৩৭ সালে বিএসসি এবং ১৯৪১ সালে রোচেস্টার বিশ্ববিদ্যালয় থেকে ডক্টর অব মেডিসিন ডিগ্রি অর্জন করেন। তিনি স্ট্রং মেমোরিয়াল হাসপাতালে ইন্টার্নশিপ করেন। ১৯৫৩ সালে তিনি ওয়াশিংটন বিশ্ববিদ্যালয়ের অণুজীববিজ্ঞান বিভাগের অধ্যাপক নিযুক্ত হন। ১৯৫৯ সালে তিনি স্ট্যানফোর্ড বিশ্ববিদ্যালয়ের প্রাণরসায়ন বিভাগের অধ্যাপক নিযুক্ত হন। তিনি ১৯৬০ সালে সিটি কলেজ থেকে এলএলডি এবং ১৯৬২ সালে রোচেস্টার বিশ্ববিদ্যালয় থেকে ডিএসসি ডিগ্রি অর্জন করেন।
ক্যালকাটা পোলো ক্লাব
ক্যালকাটা পোলো ক্লাব কলকাতায় অবস্থিত একটি পোলো ক্লাব। ১৮৬২ সালে প্রতিষ্ঠিত এই পোলো ক্লাবটিকে বিশ্বের অদ্যাবধি বর্তমান পোলো ক্লাবগুলির মধ্যে প্রাচীনতম বলে মনে করা হয়।
পোলো খেলার জন্ম ভারতের মণিপুরে। এই অঞ্চলে 'সাগোল কাংজেই' নামে একটি খেলা প্রচলিত ছিল। এই খেলার অপর নাম ছিল 'কাঞ্জাই-বাজী' বা 'পুলু'। ব্রিটিশরা এই খেলাটিকে নিয়মায়িত ও জনপ্রিয় করে তোলেন। তারা এই খেলায় কাঠের বল প্রবর্তন করেন। ইংরেজিকৃত এই খেলাটিই ধীরে ধীরে সমগ্র পাশ্চাত্য বিশ্বে ছড়িয়ে পড়ে।
১৮৬২ সালে মণিপুরের ওই খেলায় অনুপ্রেরিত হয়ে ক্যাপ্টেন রবার্ট স্টিউয়ার্ট ও মেজর জেনারেল জো শেয়ারার নামে দুই ব্রিটিশ সেনা আধিকারিক ক্যালকাটা পোলো ক্লাব প্রতিষ্ঠা করেন। পরে ইংল্যান্ডের অভিজাত সমাজে তারা এই খেলার প্রবর্তন করেছিলেন।
ক্যালকাটা পোলো ক্লাব প্রাচীনতম পোলো ট্রফি এজরা কাপ (১৮৮০) চালু করার গৌরবের অধিকারী। পাশাপাশি এই ক্লাব কারমাইকেল কাপ (১৯১০) ও স্টিউয়ার্ট কাপও চালু করেছিল। প্রথম দিকে ভারতের বিভিন্ন রাজবংশগুলির মধ্যে প্রতিযোগিতামূলক ম্যাচ আয়োজিত হত।
কিছুকাল বন্ধ থাকার পর ২০০৬ সালের ডিসেম্বর মাসে ক্যালকাটা পোলো ক্লাব বিএফএল কর্পোরেশন পোলো সিজন নামে দুই-সপ্তাহব্যাপী পোলো টুর্নামেন্টের পুনরায় আয়োজন শুরু করে। এই টুর্নামেন্ট জয়পুরের রাজমাতা গায়ত্রী দেবী, বিভিন্ন বলিউড ও টলিউড ব্যক্তিত্ব এবং কর্পোরেট ও বিনোদন দুনিয়ার নানা ব্যক্তিত্বকে আকর্ষিত করেছে।